**עדכון הרכב המדדים של פברואר**

עדכון הרכב המדדים הקרוב יכנס לתוקף בשלב הנעילה של ה 6.2.2020. המועד הקובע מבחינת שיעור החזקות הציבור לעדכון הוא ה 31.12. מניה שתרצה להיכנס למדדים באמצעות הפצת מניות תצטרך לבצע זאת עד לסוף החודש (יתכן שחברת הנדל"ן פרשקובסקי תבצע זאת). המועד הקובע לעדכון עצמו יהיה ה 16.1. עדכון הרכב המדדים יתבסס על ממוצע מחירי המניות שבין ה 5.1 ל 16.1. בחודש הקרוב יקבעו סופית המניות שיכנסו ויצאו מהמדדים השונים. את מרבית השינויים ניתן לזהות ברמת ודאות גבוהה כבר כעת. המסמך הנוכחי מפרט את השינויים הצפויים.

**מדד תא-35**

|  |  |
| --- | --- |
| מניות שצפויות להיכנס למדד תא-35 | מניות שצפויות לצאת ממדד תא-35 |
| מבני תעשיה | אופקו |
| יתכן שגב ים תצליח להיכנס למדד | אם גב ים תכנס פז נפט צפויה לצאת ממנו. |

למדד תא-35 תכנס מבני תעשיה ומהמדד תצא אופקו. אך יתכן שזה לא כל הסיפור. כרגע יש תחרות צמודה על מקום נוסף במדד. תנאי הכניסה למדד הוא דרוג 30 לפחות מבין המניות העומדות בתנאי המדד. כעת גב ים ואלקטרה מדורגות 31 ו 32 (בהתאמה). בולטת בעיקר גב ים שערך השוק שלה נמוך ב 2.6% וב 3.5% מערכי השוק של הראל וקבוצת דלק המדורגות במקום ה 30 וה 31. אם גב ים תעקוף אחת מהן מבחינת ערך שוק היא תכנס למדד. אם גב ים תכנס למדד סביר שפז נפט תהיה זו שתפנה את מקומה במדד.

**מדדי תא-90 ותא-125**

מדד תא-90 מכיל 92 מניות. מניית רדהיל תצא מהמדד בפברואר לקראת מחיקתה מהמסחר בתל אביב (המניה תמשיך להיסחר בארה"ב). מניית יוחננוף תכנס למדד במסגרת המסלול המהיר (ולכן לא תכלל בחישוב המדד ותהיה המניה ה 91 במדד). כלומר, מהמדד תצא מניה אחת יותר מכמות המניות שיכנסו למדד.

|  |  |  |  |
| --- | --- | --- | --- |
| מניות שצפויות להיכנס למדד תא-90 | דרוג (80 ומעלה תכנס) | מניות שצפויות לצאת ממדד תא-90 | דרוג (יציאה בלי קשר לדרוג לצמצום כמות המניות ל 90 – 91 עם יוחננוף ) |
| אופקו |  | מבני תעשיה |  |
| ערד | 36 | אנלייבקס | 125 |
| קומפיוג'ן | 66 | מבטח שמיר | 104 |
| נטו מלינדה | 76 | קליל | 102 |
| ויתניה | 77 | תמר פטרוליום | 100 |
| אטראו שוקי הון – בפער נמוך מעל המניה שמתחתיה בדרוג, עלולה לא להיכנס. | 79 | שתיים מהשש: אבגול, נטו אחזקות, אפקון, באטמ, ויקטורי, נאוי. |  |
| יוחננוף (בנסגרת מסלול מהיר) |  |  |
|  |  | רדהיל (לקראת מחיקה) |  |

תנאי הכניסה למדד הוא דרוג 80 לפחות מבין המניות העונות לתנאי המדד (לא כולל מניות מדד תא-35). מעבר לתחלופה בין מדדי תא-35 ותא-90 ערד תכנס בודאות, קומפיוג'ן, נטו מלינדה וויתניה יכנסו כמעט בודאות, אטראו שוקי הון תכנס אם לא תאבד שני מקומות בדרוג (בנוסף, יוחננוף תכנס במסגרת המסלול המהיר). אם פרשקובסקי תרצה להצטרף למדד היא תצטרך להפיץ או להנפיק מניות כך שתגיע לשיעור החזקות ציבור של 35% עד לסוף החודש.

רדהיל תצא מהמדד לקראת מחיקתה מהמסחר בתל אביב. בנוסף, בהנחה שכל המועמדות להיכנס למדד אכן יכנסו אליו, יצאו 6 המניות להן ערך השוק הנמוך ביותר. ארבע יוצאות כמעט ודאיות הן אנליבקס, מבטח שמיר, קליל ותמר פטרוליום. בנוסף יצאו שתיים מהשש: אבגול, נטו אחזקות, אפקון, באטמ, ויקטורי, נאוי (הפערים בינהן קטנים, וזהות היוצאות תוכרע לפי השינויים במחירי המניות בחודש הקרוב).

מדד תא-125 יכיל את מניות מדדי תא-90 ותא-35 והשינוי בהרכבו נובע מהשינוי במדדים אלו.

|  |  |
| --- | --- |
| מניות שצפויות להיכנס למדד תא-125 | מניות שצפויות לצאת ממדד תא-125 |
| ערד | אנלייבקס |
| קומפיוג'ן | מבטח שמיר |
| ויתניה | קליל |
| נטו מלינדה | תמר פטרוליום |
| אטראו שוקי הון – בפער נמוך מעל המניה שמתחתיה בדרוג, עלולה לא להיכנס. | שתיים מהשש: אבגול, נטו אחזקות, אפקון, באטמ, ויקטורי, נאוי. |
| יוחננוף (בנסגרת מסלול מהיר) |
|  | רדהיל (לקראת מחיקה) |

**מדד sme60**

למדד Sme60 יכנסו 6 המניות שיצאו ממדד תא-125 (למעט רדהיל שנמחקת), ובנוסף יכנסו אליו בודטות אלומיי ומהדרין. תנאי הכניסה למדד הוא דרוג 45. כעת וילי פוד מדורגת 43 וצמח המרמן מדורגת 45, שתיהן בפער ניכר מעל פני המניה המדורגת במקום ה 46, ולכן סיכויי כניסתן למדד גבוהים.

מהמדד תצא מניה פחות מכמות המניות שתכנס למדד (כיוון שהוא מכיל כעת 59 מניות). שלוש מניות צפויות לעבור למדד תא-90. כיוון שמסתמן כעת ש 10 מניות יכנסו למדד שש המניות עם ערך השוק הנמוך ביותר של החזקות הציבור יצאו ממנו. בשלב זה מסתמן שהיוצאות יהיו כלל ביו, ביוליין, סומוטו, אוריין על בד ואלרון. אך יתכן שעל בד או אלרון יצליחו להשאר במדד אם יעקפו את דלק תמלוגים, פורסייט או ספאנטק, שמצויות גם הן בסיכון לצאת מהמדד.

|  |  |  |  |
| --- | --- | --- | --- |
| מניות שצפויות להיכנס למדד sme60 | דרוג | מניות שצפויות לצאת ממדד sme60 | דרוג |
| תמר פטרוליום | 5 | קומפיוג'ן |  |
| מבטח שמיר | 13 | ויתניה |  |
| אנלייבקס | 21 | אטראו שוקי הון (בהנחה שתעבור למדד תא-90) |  |
| קליל | 23 | כלל ביו | 91 |
| יוצאת נוספת מתא-90 |  | ביוליין | 89 |
| יוצאת נוספת מתא-90 |  | סומוטו | 84 |
| מהדרין | 27 | אוריין | 76 |
| אלומי | 35 | על בד | 73 |
| צמח המרמון – אם לא תרד בדרוג | 43 | אלרון | 71 |
| וילי פוד – אם לא תרד בדרוג | 45 |  |  |

**מדד צמיחה**

מדד צמיחה יקלוט את המניות שיצאו ממדד sme60 ויצאו ממנו אלו שיכנסו למדד sme60 שנמצאות בו כעת. בנוסף מהמדד יצאו המניות שמחירן נמוך מ 30 אגורות או שערך השוק של החזקות הציבור בהן נמוך מ 20 מיליון ש"ח. בנוסף, בהנחה שמניית להב תשמור על שערך שוק של החזקות ציבור גבוה מ 40 מיליון ש"ח היא תכנס למדדי צמיחה ונדל"ן.

|  |  |
| --- | --- |
| מניות שצפויות להיכנס למדד צמיחה | מניות שצפויות לצאת ממדד צמיחה |
| כלל ביו | אלומיי |
| ביוליין | מהדרין |
| סומוטו | נכנסות נוספות ל sme60 |
| אוריין | ננו דיימנשין |
| שתי יוצאות נוספות ממדד סמי60 | מירלנד |
| אקסלנז |
| להב | ב. יאיר |
|  | יעקובי קבוצה |
|  | מר |
|  | מיי סייז – גבולית |

**מדד נפט וגז**

|  |  |
| --- | --- |
| מניות שצפויות להיכנס למדד נפט וגז | אין יוציאות מהמדד |
| קבוצת דלק |  |

קבוצת דלק תכנס למדד מפט וגז בעקבות שינוי הסיווג הענפי שלה. כניסה זו תיצור היצע מצרפי גדול למניות הקטנות במדד נפט וגז.

**מדד נדל"ן**

|  |  |
| --- | --- |
| נכנסות למדד נדל"ן | מניות שצפויות לצאת ממדד הנדל"ן |
| להב | מירלנד |
|  | ב. יאיר |
|  | יעקובי קבוצה |

**גלובל בלוטק**

|  |  |
| --- | --- |
| אין נכנסות למדד גלובל בלוטק | מניות שצפויות לצאת ממדד גלובל בלוטק |
|  | ננו דיימנשיין |
|  | מיי סייז – גבולית |
|  | אקסלנז |
|  |  |

**ביומד**

|  |  |
| --- | --- |
| אין נכנסות למדד ביומד | מניות שצפויות לצאת ממדד ביומד |
|  | אקסלנז |
|  |  |

**מדד סקטור באלאנס**

מדד סקטור באלאנס מכיל מניות מדדי תא-125 ו sme60 שאינן חברות אחזקה או ביומד, ותחת מגבלה של 15 מניות לכל תת סקטור (עבור הנדלן המגבלה היא 15 מניות לסקטור כולו). בנוסף מניות המדד נדרשות לממוצע סחירות של 300 אלף ש"ח בחצי השנה שלפני העדכון.

מדד סקטור באלאנס מכיל כעת 99 מניות וכמות המניות בו תצמח ל 100. שינוי הגדרת תת סקטור נדל"ן מוביל ליציאת 4 מניות נדל"ן מהמדד. קבוצת דלק נכנסת אליו בעקבות שינוי הסיווג הענפי, נטו מלינדה נכנסת עם כניסה לתא90 (המדד מכיל רק מניות שנכללות בתא125 ובמדד סמי60). אלטשולר שחם גמל והבורסה יכנסו גם כן (למדד זה אין מסלול מהיר). במדד מתפנה מקום אחרון עליו יתמודדו אילקס מדיקל ורבל.

|  |  |
| --- | --- |
| מניות שצפויות להיכנס למדד סקטור באלאנס | מניות שצפויות לצאת ממדד סקטור באלאנס |
| **דלק קבוצה** | **בראק אן וי או סאמיט** |
| **אלטשולר שחם גמל** | **דמרי** |
| **הבורסה** | **ישראל קנדה** |
| **נטו מלינדה** | **אזורים** |
| אילקס מדיקל או רבל |  |
|  |  |
|  |  |

**מדד תל דיב**

מדד תל דיב מכיל כעת 53 מניות ומנהל כ 220 מיליון ש"ח. המשקל המדד אחיד. עדכון המדד תלוי בתשואת דיבידנד בשלוש שנים אחרונות ובערך השוק של החזקות הציבור במועד הקובע. 400 מיליון ש"ח תנאי כניסה, 300 מיליון ש"ח תנאי הישארות. קריטריון זה משאיר אי ודאות לגבי עדכון הרכב המדד. כעת מסתמן ש 19 עד 21 מניות יכנסו למדד וכ 5 בלבד יצאו ממנו. היוצאות יספגו היצע של כ 4.1 מיליון ש"ח כל אחת, הנכנסות יזכו לביקוש של כ 3.2 מיליון ש"ח כל אחת, וכל המניות הותיקות שישארו במדד יספגו היצע של כ 900 אלף ש"ח בגלל התרחבות הרכב המדד.

|  |  |
| --- | --- |
| מניות שצפויות להיכנס למדד תל דיב | מניות שצפויות לצאת ממדד תל דיב |
| דלק קידוחים | נאוי |
| הפניקס | שפיר הנדסה |
| מזרחי | שיכון ובינוי |
| אדגר | שטראוס |
| או פי סי | טבע |
| אלקטרה צריכה |  |
| ארד |  |
| דמרי |  |
| וואן |  |
| ישראל קנדה |  |
| מגדל |  |
| מנורה |  |
| נפטא |  |
| קנון |  |
| תמר פטרוליום |  |
| מניבים ריט |  |
| מלם תים (גבולי ערך שוק של החזקות ציבור 425) |  |
| אטראו שוקי הון (גבולי ערך שוק של החזקות ציבור 410) |  |
| לוינשטיין נכסים (גבולי ערך שוק של החזקות ציבור 405) |  |
| ויתניה (גבולי מאוד - ערך שוק של החזקות ציבור 400) |  |
| נטו מלינדה (גבולי מאוד - ערך שוק של החזקות ציבור 398) |  |